CELEX: 
Language: el
Date: 1989-06-10 00:00:00
Title: Κανονισμός (ΕΟΚ) αριθ. 1616/89 του Συμβουλίου της 5ης Ιουνίου 1989 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Νήσου Μαυρικίου για την αλιεία στα ύδατα του Μαυρικίου #Συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Νήσου Μαυρικίου για την αλιεία στα ύδατα του Μαυρικίου #Πρωτόκολλο αριθ. 1 για τις δυνατότητες αλιείας που παρέχει ο Μαυρίκιος και τη χρηματοδοτική συνεισφορά που παρέχει η Κοινότητα #Πρωτόκολλο αριθ. 2 για την πειραματική αλιεία καρκινοειδών

Avis juridique important

|

31989R1616

Κανονισμός (ΕΟΚ) αριθ. 1616/89 του Συμβουλίου της 5ης Ιουνίου 1989 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Νήσου Μαυρικίου για την αλιεία στα ύδατα του Μαυρικίου  

Επίσημη Εφημερίδα αριθ. L 159 της 10/06/1989 σ. 0001

***** ΚΑΝΟΝΙΣΜΟΣ (ΕΟΚ) αριθ. 1616/89 ΤΟΥ ΣΥΜΒΟΥΛΙΟΥ  της 5ης Ιουνίου 1989  για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Νήσου Μαυρικίου για την αλιεία στα ύδατα του Μαυρικίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η Κοινότητα και η Νήσος Μαυρικίου διεξήγαγαν διαπραγματεύσεις και μονόγραψαν συμφωνία αλιείας που προβλέπει την παροχή δυνατοτήτων αλιείας στους αλιείς της Κοινότητας στα ύδατα στα οποία η Νήσος Μαυρικίου έχει κυριαρχικά δικαιώματα ή δικαιοδοσία·  ότι η Κοινότητα έχει συμφέρον να εγκρίνει αυτή τη συμφωνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητας για την αλιεία στα ύδατα της Νήσου Μαυρικίου και της κυβέρνησης της Νήσου Μαυρικίου εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 5 Ιουνίου 1989.  Για το Συμβούλιο  Ο Πρόεδρος  J. BARRIONUEVO PENA  (1) ΕΕ αριθ. C 86 της 7. 4. 1989, σ. 4.  (2) Γνώμη που διατυπώθηκε στις 26 Μαΐου 1989 (δεν έχει δημοσιευθεί ακόμη στην Επίσημη Εφημερίδα).